**Hajdúszoboszlói Polgármesteri Hivatal**

**Jogi Igazgatási és Ügyrendi Bizottsága**

**4200 Hajdúszoboszló, Hősök tere 1.**

Ügyiratszám: HSZ/36297-2/2022.

**K I V O N A T**

**Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága 2021. november 18-án tartott zárt ülésének jegyzőkönyvéből**

A Jogi, Igazgatási és ÜgyrendiBizottság 4 igen szavazattal (Kocsis Róbert, dr. Nagy Gábor Jónás Kálmán, Máté Lajos) ellenszavazat és tartózkodás nélkül elfogadta a határozati javaslatot.

(A döntéshozatalban 4 fő vett részt).

**29/2021. (XI. 18.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja** **napirendi javaslatot.**

Felelős: bizottsági elnök

Határidő: azonnal

**Napirend**

1. Előterjesztés a Járóbeteg-Ellátó Centrum magasabb vezetői kinevezésére.

Előadó: egészségügyi-szociális irodavezető

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Előterjesztés a Járóbeteg-Ellátó Centrum magasabb vezetői kinevezésére.***

A Jogi, Igazgatási és ÜgyrendiBizottság2 igen szavazattal (Kocsis Róbert, dr. Nagy Gábor) ellenszavazat nélkül és 1 tartózkodás mellett (Máté Lajos) nem fogadta el a határozati javaslatot. A döntéshozatalban 3 fő vett részt 1 fő nem szavazott (Jónás Kálmán), és – a határozati javaslatban foglaltak alapján - a következő határozatot hozta:

**30/2021. (XI. 18.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága nem javasolja a képviselő-testületnek az alábbi határozati javaslat elfogadását:**

1. **Hajdúszoboszló Város Önkormányzatának Képviselő-testülete 2021. december 01-től a 2011. évi CLXXXIX. törvény 42. § 2) pontjában kapott felhatalmazás, valamint az egészségügyi szolgálati jogviszonyról szóló 2020. évi C. törvény 1. §-a alapján a Járóbeteg-Ellátó Centrum (4200 Hajdúszoboszló, Szilfákalja u. 1-3.) mint egészségügyi szolgáltató intézményvezetőjének ………… (szül.: …., ...)…... szám alatti lakost nevezi ki 5 évre 2026. november 30-ig, heti 40 órában intézményvezetői feladatok ellátására. Az intézményvezető egészségügyi szolgálati jogviszonya határozatlan idejű, míg vezetői megbízása 5 évre szól, az egészségügyi szolgálati jogviszonyról szóló 2020. évi C. törvény 3. §-ának (1) bekezdése alapján 3 hónap próbaidő kikötésével. Az intézményvezető illetményét ugyanezen törvény 8. §-ának (3) bekezdése határozza meg. A polgármestert, mint a munkáltatói jogkör gyakorlóját, a keletkezett kinevezési és más dokumentumok aláírásával a döntéshozó felhatalmazza.**
2. **Hajdúszoboszló Város Önkormányzatának Képviselő-testülete egyetért azzal, hogy az egészségügyi dolgozók és egészségügyben dolgozók jogviszonyával kapcsolatos egyes kérdésekről szóló 530/2020. (XI.28.) Kormányrendelet 5/A. §-ának megfelelően megküldjük az egészségügyi szolgáltató intézmény vezetőjének a fenti határozatot az országos kórház-főigazgató részére, mivel a vezetői megbízáshoz a főigazgató úr egyetértése szükséges. Amennyiben az intézményvezető kinevezéséhez a jóváhagyás nem történik meg, a Járóbeteg-Ellátó Centrum hatályos SzMSz-e szerint meghatározott eljárás lépjen életbe. Így 2021. december 01-től a Járóbeteg-Ellátó Centrum intézményvezető-helyettese lesz az első számú vezető az újabb pályázati eljárás lezártáig.**

Felelős: bizottsági elnök

Határidő: 2021. november 18.

A kivonat hiteléül:

Hajdúszoboszló, 2021. november 18.

Fehér Adrienn sk.

*leíró*